ДОКЛАД ЗА ДЕЙНОСТТА

на „Спартак” АД за 2015 година
Настоящият годишен доклад за дейността на Дружеството представя коментар и анализ на финансовото състояние и резултатите от дейността на Дружеството, като обхваща едногодишния период от 1 януари 2015г. до 31 декември 2015г.
Той е изготвен от Съвета на директорите на „Спартак” АД в съответствие разпоредбите на чл.33 от Закона за счетоводството и чл. 247 и чл.187д от Търговския закон.
1. Обща информация за дружеството
„Спартак” АД е акционерно дружество, регистрирано в Бургаски окръжен съд по фирмено дело № 5855 от 1991г. През 1997г. дружеството е приватизирано по реда на ЗППДОП и от ЕАД се преобразува в АД. През 1998г. капиталът на дружеството е намален от 204 474 на 198 224 акции, чрез обезсилване на 6 250 притежавани от държавата акции. През 2006г. с решение на Общото събрание капиталът е увеличен на 400 000 чрез издаване на нови акции с номинал  един лев за всяка. През 2010г. с решение на Съвета на директорите под условие съгласно чл. 195 от Търговския закон, капиталът е увеличен на 800 000.
Дружеството е със седалище и адрес на управление гр. Бургас, ул.”Одрин” №3. Дружеството е учредено безсрочно.
Акционерен капитал: Дружеството е с капитал 800 000 лв.

Брой акции: 800 000 броя поименни безналични акции, с номинална стойност 1 лев всяка.  

Основните собственици към 31.12.2015г. са следните: 
	Акционер
	Брой акции
	% от капитала

	КК“Бизнес интелект” ЕООД
	342 339
	 42,79%

	“БИК ХОЛД” ООД
	200 000
	 25,00%

	„Велев инвест” ООД
	172 237
	 21,53%

	Кирил Георгиев Яков
	36 000
	  4,50%

	Физически лица
	49 414  
	  6,18%


През периода няма прехвърляне на акции между акционери. 
Органи на управление: Общо събрание на акционерите, Съвет на директорите.
След редовно свикване на Общото събрание на акционерите на 26.04.2015г. беше решено, Спартак АД да се управлява за пет години от тричленен Съвет на директорите в състав: 

· Кирил Георгиев Яков, ЕГН 6309141980 
     – председател и изпълнителен директор на дружеството;

· БИК Холд ООД, ЕИК 121128837

                – член на СД ;

· КК Бизнес Интелект ЕООД, ЕИК 40686888          – член на СД.

Предмет на дейност на дружеството е конструиране и производство на промишлени вентилатори, горелки, метални палети, метални компоненти за мебелната и металообработващата промишлености, сервизна дейност и търговия.

Основни пазари на дружеството са страните от Европейския съюз – на 58% от продукцията. За Русия се изнася 12% от продукцията. Останалата част от производството е за вътрешния пазар.
Към 31.12.2015 г. списъчния брой на персонала на дружеството е 84 души без договорите за контрол и управление в т.ч.:
	Ръководни служители 
	9

	Аналитични специалисти 
	7

	Приложни специалисти 
	13

	Помощен административен персонал
	2

	Квалифицирани производствени работници 
	45

	Персонал зает с услуги на населението
	1

	Оператори на съоръжения, машини и работници по монтаж 
	4

	Нискоквалифицирани работници 
	3


2.  Преглед на дейността през годината и резултатите на дружеството
Основната дейност на дружеството за годината е съсредоточена в производство на вентилационна техника (50%), метални палети (22%), други метални изделия (28%). 
Приходите от оперативна дейност са 3 648 хил. лв., в това число 3 187 хил. лв. от продажба на производствени продукти (продукция и услуги),  246 хил. лв. наеми, 80 хил. лв. продажба на дълготрайни активи и 59 хил. лв. други приходи. Разходи за придобиване на активи по стопански начин са 50 хил.лв. В края на годината има увеличение на запасите от продукция и незавършено производство за 26 хил.лв. Усвоени са 18 хил. лв. финансирания.
Приходите от продажби на производствени продукти са с 22% повече от реализираните за 2014г.  

Финансовите приходи са 5 хил.лв. 
Разходите за дейността са годината възлизат на 3 531 хил. лв.
Разходите за суровини и материали са 1 487 хил. лв., като са с 25% по-високи от същите разходи за 2014г., свързано с по-високия обем на производството.
Разходите за външни услуги са 545 хил. лв.
Разходите за труд и осигуровки са 1 065 хил.лв. Средно списъчният състав за 2015г. е 83 души (2014г. е 76 души). 
Разходите за амортизации са 329 хил. лв. (2014г. – 458 хил.лв.).
Другите разходи са 105 хил.лв., в т.ч. 35 хил. лв. е балансовата стойност на продадените активи. 
Финансовите разходи общо са 26 хил.лв. От тях разходите по валутни операции са 6 хил.лв. и са повече с 1 хил.лв. от съответните финансови приходи. 
Финансовият резултат за отчетната 2015г. е печалба от 96 хил. лв., а след данъчно облагане е печалба в размер на 86 хил. лв. Съветът на директорите не е дал до този момент предложение за разпределяне на дивидент.
За отчетната 2015 г. дружеството  има следните финансови показатели :

Основни финансови показатели:
	хил. лв.
	2015г.
	2014г.
	Изменение,%

	Приходи от оперативна дейност
	3648
	3051
	+20%

	Разходи за оперативна дейност
	3531
	3087
	+14%

	Печалба/загуба от оперативна дейност
	117
	-36
	+425%

	Резултат от фин.  операции
	-21
	-21
	

	Резултат от извънредни операции
	0
	0
	

	Резултат преди данъци и амортизации
	423
	407
	4%

	Резултат преди данъци
	96
	-57
	268%

	Чиста печалба/загуба
	86
	-50
	272%

	
	
	
	

	Паричен поток (чиста печалба+амортизация)
	415
	414
	+0,2%

	
	
	
	

	Активи
	3314
	3374
	-2%

	Пасиви
	636
	686
	-7%

	Собствен капитал
	2678
	2688
	-0,3%

	
	
	
	

	      Показатели за рентабилност: 
	
	
	

	коеф. на рент. на приходите от продажби
	0,03
	-0,02
	

	    Показатели за ликвидност
	
	
	

	коеф. за обща ликвидност
	1,83
	1,51
	

	коеф. за абсолютна ликвидност
	0,23
	0,17
	

	      Показатели за финансова автономност
	
	
	

	коеф. на задлъжнялост
	0,24
	0,24
	

	       Показатели за обръщаемост на мат. запаси
	
	
	

	Времетраене на един оборот в дни
	40
	38
	

	Брой на оборотите
	9
	9
	

	Показатели за погас. вземания и задължения
	
	
	

	период на събир. на вз-ята от клиенти в дни
	41
	60
	

	период на погас. зад-ята към дост. в дни
	30
	23
	


3. Инвестиции
Инвестициите за годината възлизат на 160 хил. лв. и представляват реконструкции и обновяване на съществуващите машини с цел удължаване на срока им за експлоатация и реконструкции на сградите. 

4. Насоки на развитие на предприятието
За 2016 г. дружеството планира приходи от производство в размер на 3 650 хил.лв., а планираната печалба е 203 хил.лв. Продължаваме да следваме заложената за 2014 г. стратегия на производство и продажба на вентилатори като основен продукт. Залагаме на увеличаване на продажбите за съществуващите клиенти. Работим в посока създаване на нови продукти, което ще позволи навлизането на нови пазари.

5. Информация за дялови участия на дружеството

През година е ликвидирано снованото през 2009 г. дъщерно на Спартак АД дружество в Белгия с предмет на дейност маркетинг, закупуване и продажба, проектиране и производство на палети и други дейности. Разходите по ликвидацията възлизат на 22 хил. лв.
6. Информация за движение на акциите, възнаграждения и участия на членовете на Съвета на директорите. 
Към 31.12.2015 г. дружеството не притежава собствени акции.
За 2015 г. начислените разходи за възнаграждения и осигуровки за Съвета на директорите възлиза на 60 хил.лв. Възнаграждението за управление на изпълнителния директор не е включено в тази сума.

Членовете на Съвета на директорите участват в управлението или притежават повече от 25% от капитала на следните дружества:
· Кирил Георгиев Яков – собственик и управител на „Калис” ЕООД, гр. София;
· Кирил Георгиев Яков  - член на Съвета на директорите на Унитраф АД, Соколово;
· БИК Холд АД – член на Съвета на директорите на Унитраф АД, Соколово.
През отчетния период на текущата финансова година, дружеството не е сключвало сделки със свързани лица, които да са повлияли съществено на финансовото състояние или резултатите му. 
01.03.2016 г.



Изпълнителен директор:  Кирил Яков 

